REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

**OPĆINSKI NAČELNIK**

KLASA: 022-05/20-02/006

URBROJ: 2188/12-03/01-20-18

Tovarnik, 15.5.2020.

PREDMET: **prijedlog odluke o sufinanciranju usluge crpljenja i odvoza otpadnih voda na području Općine Tovarnik**

PRAVNA OSNOVA: čl. 31. Statuta Općine Tovarnik ( Službeni vjesnik Vukovarsko-srijemske županije 4/13, 14/13, 1/18, 6/18, 3/20 ),

PREDLAGATELJ: načelnica Općine Tovarnik

IZVJESTITELJ: načelnica Općine Tovarnik

NADLEŽNOST ZA DONOŠENJE: Općinsko vijeće

TEKST PRIJEDLOGA:

Temeljem članka 31. Statuta Općine Tovarnik („Službeni vjesnik“ Vukovarsko-srijemske županije broj 4/13, 14/13, 1/18, 6/18 i 3/20 ), Općinsko vijeće Općine Tovarnik na svojoj 26. sjednici održanoj 22. svibnja 2020. godine donosi:

**ODLUKU**

**o sufinanciranju usluge crpljenja i odvoza otpadnih voda na području Općine Tovarnik**

**Članak 1.**

Ovom se odlukom uređuje način sufinanciranja usluge crpljenja i odvoza otpadnih voda na području Općine Tovarnik.

**Članak 2.**

Općina Tovarnik će sufinancirati uslugu crpljenja i odvoza otpadnih voda i to u iznosu od 50% cijene usluge koju utvrdi Vinkovački vodovod i kanalizacije d.o.o. kao javni isporučitelj vodnih usluga sukladno Zakonu o vodama i Zakonu o vodnim uslugama.

**Članak 3.**

Pravo na sufinanciranje usluge iz članka 2. Ove Odluke imaju korisnici usluge - fizičke osobe za stambeni prostor, s područja Općine Tovarnik ( Tovarnik i Ilača )

**Članak 4.**

Plaćanje će se vršiti prema izvršenoj usluzi dva puta mjesečno po ispostavljenim računima od strane Vinkovačkog vodovoda i kanalizacije d.o.o., javnog isporučitelja vodnih usluga.

**Članak 5.**

Sredstva za sufinanciranje usluge crpljenja i odvoza otpadnih voda osigurat će se u proračunu Općine Tovarnik.

**Članak 6.**

Ova Odluka stupa na snagu osmi dan od dana objave u „Službenom vjesniku“ Vukovarsko-srijemske županije.

OBRAZLOŽENJE:

* Na sjednici vijeća

NAČELNICA OPĆINE TOVARNIK

Ruža V. Šijaković, oec.